उत्तर प्रदेश के मुख्यमंत्री मुलायम सिंह यादव ने राज्य में आगामी विधानसभा चुनावों के मद्देनज़र तक़रीबन 50 हज़ार बेरोज़गार युवाओं को भत्ता बाँटकर अपनी पार्टी के चुनाव अभियान की शुरुआत की है.
 राजधानी लखनऊ में एक बड़ी रैली में मुख्यमंत्री ने शिक्षित बेरोज़गार युवाओं और लड़कियों को बेरोज़गारी भत्ते के रूप में 500-500 रुपए के चेक दिए.
 राज्य सरकार की ओर से इन युवाओं के लिए पीने के पानी, भोजन और रैली स्थल यानी अंबेडकर पार्क तक आवागमन की सुविधा भी उपलब्ध कराई गई थी.
 राज्य सरकार की इस लोक लुभावन योजना को लागू करने के लिए क़रीब 400 करोड़ रुपए की राशि स्वीकृत की गई है और इसके तहत राज्य भर के रोज़गार दफ़्तरों में पंजीकृत क़रीब नौ लाख शिक्षित बेरोज़गारों को यह भत्ता दिया जाना है.
 देश की सबसे बड़ी आबादी वाले इस राज्य के मुख्यमंत्री मुलायम सिंह अपने राजनीतिक दल समाजवादी पार्टी के अध्यक्ष भी हैं.
 पार्टी के नेताओं का कहना है कि उन्होंने सत्ता में आने से पहले वादा किया था कि शिक्षित बेरोज़गारों को भत्ता दिया जाएगा और राज्य सरकार ने तमाम समस्याओं के बावजूद यह वादा पूरा किया है इसलिए उन्हें एक बार फिर से सत्ता की बागडोर संभालने का मौका मिलना चाहिए.
 युवाओं को रिझाने में लगे मुख्यमंत्री ने यह घोषणा भी कर डाली कि अगर वो दोबारा सत्ता में आए तो यह भत्ता 500 रुपए से बढ़ाकर 1000 रूपए कर देंगे और लोगों को रोज़गार के अवसर भी उपलब्ध कराएंगे.
 मुख्यमंत्री ने रैली को संबोधित करते हुए कहा, "युवा शक्ति को सतर्क रहने की ज़रूरत है क्योंकि कई दूसरे राजनीतिक मोर्चे वर्तमान सरकार को आगामी चुनावों में हराने के लिए एकजुट होते नज़र आ रहे हैं. "
मुख्यमंत्री ने परोक्ष रूप से पूर्व प्रधानमंत्री विश्वनाथ प्रताप सिंह के प्रयासों पर भी निशाना साधा.
 ग़ौरतलब है कि पिछले दिनों वीपी सिंह ने केंद्र की कांग्रेस सरकार और कई छोटे राजनीतिक दलों को साथ लेकर राज्य में सत्ता परिवर्तन के लिए एक संयुक्त मोर्चा तैयार किया था.
 उधर मुख्य प्रतिद्वंदी बहुजन समाज पार्टी ने भी चुनाव से पहले राज्य की कथित उच्च जातियों को रिझाने की कोशिश शुरू कर दी है.
 राज्य में अगले वर्ष की शुरुआत में नई विधानसभा के गठन के लिए चुनाव होने हैं.
 
उत्तर प्रदेश के मुख्यमंत्री मुलायम सिंह यादव ने राज्य में आगामी विधानसभा चुनावों के मद्देनज़र तक़रीबन पचास हज़ार बेरोज़गार युवाओं को भत्ता बाँटकर अपनी पार्टी के चुनाव अभियान की शुरुआत की है. राजधानी लखनऊ में एक बड़ी रैली में मुख्यमंत्री ने शिक्षित बेरोज़गार युवाओं और लड़कियों को बेरोज़गारी भत्ते के रूप में पाँच सौ-पाँच सौ रुपयापए के चेक दिए. राज्य सरकार की ओर से इन युवाओं के लिए पीने के पानी, भोजन और रैली स्थल यानी अंबेडकर पार्क तक आवागमन की सुविधा भी उपलब्ध कराई गई थी. राज्य सरकार की इस लोक लुभावन योजना को लागू करने के लिए क़रीब चार सौ करोड़ रुपए की राशि स्वीकृत की गई है और इसके तहत राज्य भर के रोज़गार दफ़्तरों में पंजीकृत क़रीब नौ लाख शिक्षित बेरोज़गारों को यह भत्ता दिया जाना है. देश की सबसे बड़ी आबादी वाले इस राज्य के मुख्यमंत्री मुलायम सिंह अपने राजनीतिक दल समाजवादी पार्टी के अध्यक्ष भी हैं. पार्टी के नेताओं का कहना है कि उन्होंने सत्ता में आने से पहले वादा किया था कि शिक्षित बेरोज़गारों को भत्ता दिया जाएगा और राज्य सरकार ने तमाम समस्याओं के बावजूद यह वादा पूरा किया है इसलिए उन्हें एक बार फिर से सत्ता की बागडोर संभालने का मौका मिलना चाहिए. युवाओं को रिझाने में लगे मुख्यमंत्री ने यह घोषणा भी कर डाली कि अगर वो दोबारा सत्ता में आए तो यह भत्ता पाँच सौ रुपयापए से बढ़ाकर एक हज़ार रूपए कर देंगे और लोगों को रोज़गार के अवसर भी उपलब्ध कराएंगे. मुख्यमंत्री ने रैली को संबोधित करते हुए कहा, "युवा शक्ति को सतर्क रहने की ज़रूरत है क्योंकि कई दूसरे राजनीतिक मोर्चे वर्तमान सरकार को आगामी चुनावों में हराने के लिए एकजुट होते नज़र आ रहे हैं. " मुख्यमंत्री ने परोक्ष रूप से पूर्व प्रधानमंत्री विश्वनाथ प्रताप सिंह के प्रयासों पर भी निशाना साधा. ग़ौरतलब है कि पिछले दिनों वीपी सिंह ने केंद्र की कांग्रेस सरकार और कई छोटे राजनीतिक दलों को साथ लेकर राज्य में सत्ता परिवर्तन के लिए एक संयुक्त मोर्चा तैयार किया था. उधर मुख्य प्रतिद्वंदी बहुजन समाज पार्टी ने भी चुनाव से पहले राज्य की कथित उच्च जातियों को रिझाने की कोशिश शुरू कर दी है. राज्य में अगले वर्ष की शुरुआत में नई विधानसभा के गठन के लिए चुनाव होने हैं.